Γεγονότα Ιανουαρίου 2017

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Ιανουάριο του 2017, συνοδευόμενα από τις πηγές μέσω των οποίων μεταδόθηκαν. 

## 1 Ιανουαρίου
;Πόλεμος και επιθέσεις
*Τρομοκρατική επίθεση στην Κωνσταντινούπολη πραγματοποιείται στις 01:15 πμ από ένοπλο που άνοιξε πυρ αδιακρίτως σε νυχτερινό κέντρο της συνοικίας Μπεσίκτας. Ο απολογισμός είναι 39 νεκροί και 69 τραυματίες. Ο δράστης παραμένει άφαντος. (Zougla.gr)

;Νόμος και έγκλημα
*Βραζιλία:
**Στη διάρκεια πάρτι για τον εορτασμό έλευσης του νέου έτους, ένοπλος εισβάλλει σε σπίτι και αρχίζει να πυροβολεί, σκοτώνοντας τουλάχιστον 11 ανθρώπους ενώ ο ίδιος αυτοκτονεί. (Το Ποντίκι)
**Την ίδια στιγμή έξω από νυχτερινό κλαμπ στην περιοχή Πόντα Γκρόσα της Παρανά στην Μπραζίλια ένοπλοι ανοίγουν πυρά απέναντι σε θαμώνες και πορτιέρηδες εξαιτίας του πολέμου των καρτέλ ναρκωτικών που υφίσταται στη Βραζιλία. SDNA, με πληροφορίες από zougla.gr)

;Θρησκεία
*Παύει να είναι επίσημη εκκλησία της Νορβηγίας η Εκκλησία της Νορβηγίας έπειτα από σχεδόν 500 έτη. (Christian Daily) 

;Δυστυχήματα και καταστροφές
*Από πυρκαγιά σε πορθμείο που είχε προορισμό τα Χίλια Νησιά της Ινδονησίας, πεθαίνουν 23 άτομα και άλλα 17 τραυματίζονται. (''Melbourne Age'')

;Διεθνείς σχέσεις
*Εμφύλιος πόλεμος στη Συρία
**Το Συμβούλιο Ασφαλείας των Ηνωμένων Εθνών υπερψηφίζει ομόφωνα την κατάπαυση του πυρός στη Συρία, που πέτυχαν η Ρωσία και η Τουρκία και η οποία σήμερα είναι σε ισχύ. (Al-Jazeera)
*Ηνωμένα Έθνη
**Ο Πορτογάλος Αντόνιο Γκουτέρες ξεκινά τη θητεία του ως Γενικός Γραμματέας των Ηνωμένων Εθνών, διαδεχόμενος τον Νοτιοκορεάτη Μπαν Κι-μουν. (India Today), (Al Jazeera), (Associated Press) 
**Αρχίζει η διετής θητεία ως μη μόνιμα μέλη στο Συμβούλιο Ασφαλείας των Ηνωμένων Εθνών για την Αιθιοπία, τη Βολιβία, την Ιταλία, το Καζακστάν και τη Σουηδία. (Inter Press Service)

;Διεθνή
* Η Πρωτοχρονιά εορτάζεται με λαμπρότητα σε όλο τον κόσμο. (CNN Greece).

## 2 Ιανουαρίου
;Πόλεμος και επιθέσεις
*Τρομοκρατική επίθεση στην Κωνσταντινούπολη (2017):
**Το Ισλαμικό Κράτος αναλαμβάνει την ευθύνη για τη χθεσινή επίθεση στην Κωνσταντινούπολη, σε αντίποινα για τις ενέργειες της Τουρκίας στη γειτονική Συρία. (''Washington Post'')
*Σε σειρά επιθέσεων σε συνοικίες Σιιτών στη Βαγδάτη σκοτώνονται τουλάχιστον 70 άνθρωποι και περισσότεροι από 100 τραυματίζονται. (''Huffington Post'')

;Νόμος και έγκλημα
*Στη Βραζιλία, τουλάχιστον 56 άτομα σκοτώνονται στη διάρκεια επεισοδίων σε φυλακές (συγκρούσεις ανάμεσα σε αντίπαλες συμμορίες) στο Μανάους.(Reuters)

## 3 Ιανουαρίου
;Πολιτική και εκλογές
*Επανεκλέγεται ομόφωνα Πρόεδρος της Βουλής των Αντιπροσώπων των Ηνωμένων Πολιτειών ο Πολ Ράιαν. (AP μέσω KYTV) (Politico)
*Η Μεγάλη Εθνοσυνέλευση της Τουρκίας αποφασίζει να παραταθεί επί τρίμηνο η κατάσταση έκτακτης ανάγκης που επιβλήθηκε λίγο μετά το αποτυχημένο πραξικόπημα της περσινής χρονιάς. (AP)

## 4 Ιανουαρίου
;Διεθνείς σχέσεις
*Ο Τιμ Μπάροου διορίζεται νέος πρεσβευτής της Βρετανίας στην ΕΕ και αντικαθιστά τον Άιβαν Ρότζερς που παραιτήθηκε. (in.gr)

;Νόμος και έγκλημα
*Ο 20χρονος λοχίας και νοσοκόμος του ισραηλινού στρατού Ελόρ Αζάρια κρίνεται ένοχος από στρατοδικείο του Ισραήλ για την ανθρωποκτονία με πυροβολισμό στο κεφάλι του 21χρονου Παλαιστινίου Αμπντέλ Φατάχ αλ Σαρίφ, ο οποίος ήταν ριγμένος στο έδαφος μετά τον τραυματισμό με μαχαίρι ενός ισραηλινού στρατιώτη στη Χεβρώνα της Δυτικής Όχθης. Το περιστατικό καταγράφηκε σε βίντεο, συντελώντας στη σύλληψη και παραπομπή σε δίκη του δράστη. Ο Αζάρια κρίθηκε ότι παραβίασε τον στρατιωτικό κώδικα δεοντολογίας και η δίκη του διήρκεσε 9 μήνες, διχάζοντας την ισραηλινή κοινωνία. (Η Εφημερίδα των Συντακτών) 

## 5 Ιανουαρίου

;Επιστήμη και τεχνολογία
* Το μεσεντέριο ταξινομείται από τους επιστήμονες ως το 79ο όργανο του ανθρώπινου σώματος. Αποτελεί τη διπλή πτυχή του περιτοναίου και κολλά το λεπτό έντερο στο τοίχωμα της κοιλιάς, διατηρώντας το σε συγκεκριμένο σχήμα. (Science Alert), (''The Huffington Post'')

;Αθλητισμός
*Στο χόκεϊ επί πάγου οι ΗΠΑ νικούν τον Καναδά και κατακτούν το Παγκόσμιο πρωτάθλημα νέων χόκεϊ επί πάγου. (''The New York Times'')

## 6 Ιανουαρίου
;Πόλεμος και επιθέσεις
*Επίθεση ενόπλου σημειώνεται στο αεροδρόμιο του Φορτ Λοτερντέιλ της Φλόριντα των ΗΠΑ, με αποτέλεσμα να σκοτωθούν τουλάχιστον 5 άνθρωποι και άλλοι 8 να τραυματιστούν. Ο φερόμενος ως δράστης συνελήφθη. (kathimerini.gr)
*Η Ρωσία αρχίζει να αποσύρει τις στρατιωτικές της δυνάμεις από τη Συρία, ενώ τα Ηνωμένα Έθνη αναφέρουν ότι η εκεχειρία "διατηρείται". (BBC)

;Θρησκεία
*Για πρώτη φορά μετά το 1922 εορτάζονται τα Θεοφάνια στη Σμύρνη, έπειτα από την τουρκική άδεια για την τελετή του αγιασμού των υδάτων από το Μητροπολίτη Σμύρνης Βαρθολομαίο και τον Επίσκοπο Ερυθρών Κύριλλο. (in.gr)

;Νόμος και έγκλημα
*Μέλη της φυλακής Primeiro Comando da Capital της Βραζιλίας σκοτώνουν 31 κρατουμένους στις φυλακές του Μόντε Κρίστο της πολιτείας Ροράιμα, σε αντίποινα για μία παρόμοια μαζική δολοφονία που έγινε νωρίτερα σε φυλακές της Αμαζονίας με 56 νεκρούς.(Reuters)

## 7 Ιανουαρίου
;Πόλεμος και επιθέσεις
*Από την έκρηξη βυτιοφόρου στη συριακή πόλη Αζάζ, κοντά στα σύνορα με την Τουρκία, σκοτώνοντας τουλάχιστον 43 άτομα, σύμφωνα με το Συριακό Παρατηρητήριο για τα Ανθρώπινα Δικαιώματα. (''The Guardian'')
*Ο πρόεδρος της Ακτής Ελεφαντοστού Αλασάν Ουαταρά καταλήγει σε συμφωνία με τους στρατιώτες που στασίασαν χθες καταλαμβάνοντας την πόλη Μπουακέ διαμαρτυρόμενοι για τους χαμηλούς μισθούς τους. (AFP μέσω News24)

;Καταστροφές
*Από πλημμύρες που πλήττουν την Ταϊλάνδη πεθαίνουν τουλάχιστον 18 άνθρωποι. (Al Jazeera)
*Κύμα ψύχους στην Ευρώπη (Ιανουάριος 2017)
**Κύμα κακοκαιρίας πλήττει την Ευρώπη με θερμοκρασίες −30 °C στη Μόσχα και άλλα μέρη της Ανατολικής Ευρώπης, με απολογισμό τουλάχιστον 20 νεκρούς, οι 10 από τους οποίους στην Πολωνία. (''The Independent'')

;Πολιτική και εκλογές
*Ο Νάνα Ακούφο-Άντο ορκίζεται ως ο 5ος Πρόεδρος της Γκάνας. (BBC)

## 8 Ιανουαρίου
;Πόλεμος και επιθέσεις
*Φορτηγό πέφτει πάνω σε ομάδα ισραηλινών στρατιωτών σε επίθεση που σημειώνεται στην ανατολική Ιερουσαλήμ, σκοτώνοντας 4 και τραυματίζοντας άλλους 21. Ο δράστης της επίθεσης είχε καταδικαστεί προηγουμένως για τρομοκρατία. (CNN) (''The Guardian'')

;Τέχνες και πολιτισμός
*Απονέμονται στο Χόλιγουντ για 74η χρονιά οι Χρυσές Σφαίρες. (News Limited)
**Καλύτερη δραματική τηλεοπτική σειρά αναδεικνύεται η σειρά *[[The Crown (τηλεοπτική σειρά)|Το Στέμμα]]*. (''Variety'')
** Η ταινία *[[La La Land (ταινία)|La La Land]]* κερδίζει στην κατηγορία καλύτερης ταινίας ενώ η ταινία *[[Moonlight (ταινία του 2016)|Moonlight]]* κερδίζει τη Χρυσή Σφαίρα καλύτερης δραματικής ταινίας. (''Los Angeles Times'')
**Το μοναδικό φιλμ στην ιστορία των Χρυσών Σφαιρών που αποσπά όλα τα 7 βραβεία και στις 7 υποψηφιότητες γίνεται το *[[La La Land (ταινία)|La La Land]]* και γίνεται η 7η ταινία που κερδίζει όλα τα βραβεία για τα οποία ήταν υποψήφια. (''Golden Globes'')  (''Los Angeles Times'')

## 9 Ιανουαρίου
;Καταστροφές και δυστυχήματα
*Ο αριθμός των νεκρών από δηλητηρίαση εξαιτίας κατανάλωσης αλκοόλ με μεθανόλη στο Ιρκούτσκ της Ρωσίας φτάνει τα 76. (Radio Free Europe/Radio Liberty)

;Πολιτική και εκλογές
*Η κυβέρνηση του Ιράν κηρύσσει τριήμερο εθνικό πένθος για τον θάνατο του πρώην προέδρου Αλί Ακμπάρ Χασεμί Ραφσαντζανί.(''The Daily Mail'')
*Οι ηγέτες της ελληνοκυπριακής και της τουρκοκυπριακής κοινότητας στην Κύπρο επαναλαμβάνουν τις συνομιλίες για την επανένωση του νησιού. Την τρέχουσα εβδομάδα διεξάγονται πολυμερείς συνομιλίες στη Γενεύη. (''The Guardian'')

## 10 Ιανουαρίου
;Πόλεμος και επιθέσεις
*Στο Αφγανιστάν, από την έκρηξη δύο βομβών στο κτήριο της Εθνοσυνέλευσης στην Καμπούλ, σκοτώνονται τουλάχιστον 38 άνθρωποι. (Radio Free Europe/Radio Liberty)

;Διεθνείς σχέσεις
*Ολοκληρώνεται επίσημα ο Σιδηρόδρομος Αντίς Αμπέμπα-Τζιμπουτί, συνδέοντας σιδηροδρομικά το Τζιμπουτί με την Αιθιοπία. (''AllAfrica.com'')

;Αθλητισμός
*Το συμβούλιο της ΦΙΦΑ εγκρίνει ομόφωνα την επέκταση των ομάδων που συμμετέχουν στο Παγκόσμιο Κύπελλο από 32 σε 48 ομάδες, αρχής γενομένης από το Παγκόσμιο Κύπελλο του 2026. (ESPN)

## 11 Ιανουαρίου

;Νόμος και έγκλημα
*Καθώς ο δείκτης των ανθρωποκτονιών παρουσιάζει μείωση στο Ελ Σαλβαδόρ, στη χώρα για πρώτη φορά έπειτα από δύο χρόνια καταγράφεται μία ημέρα χωρίς να σημειωθεί ανθρωποκτονία. (CNN)

;Επιστήμη και τεχνολογία
*Η Νορβηγία γίνεται η πρώτη χώρα στον κόσμο που καταργεί τους ραδιοφωνικούς σταθμούς των FM, περνώντας από την αναλογική στην ψηφιακή ραδιοφωνία (''New Scientist'') (BBC)

## 12 Ιανουαρίου
;Διεθνείς σχέσεις
*Ο πρόεδρος των ΗΠΑ Μπαράκ Ομπάμα ανακοινώνει το τέλος της πολιτικής βρεγμένα πόδια, στεγνά πόδια,που ίσχυε μέχρι σήμερα και επέτρεπε την παραμονή στους μετανάστες από την Κούβα που έφταναν στο αμερικανικό έδαφος ακόμα και χωρίς ταξιδιωτικά έγγραφα. (CNN)
*Παρατάσσονται στην Πολωνία 3.000 Αμερικανοί στρατιώτες, στο πλαίσιο σχετικής απόφασης του ΝΑΤΟ. Η Ρωσία αντιδρά εκφράζοντας ανησυχίες για την ασφάλεια. (BBC), (Al Jazeera)
*Η Γερμανία ανακοινώνει ότι από τον Μάρτιο θα στέλνει ξανά στην Ελλάδα όσους μετανάστες προέρχονται από τη χώρα και ζητούν άσυλο στη Γερμανία. (Al Jazeera)

;Πολιτική και εκλογές
*Ο πρόεδρος Μπαράκ Ομπάμα γίνεται ο πρώτος πρόεδρος των ΗΠΑ που απονέμει το Προεδρικό Μετάλλιο της Ελευθερίας στη διάρκεια της θητείας του. Το μετάλλιο απονέμεται στον αντιπρόεδρο Τζο Μπάιντεν. (CNN)

## 13 Ιανουαρίου

;Διεθνείς σχέσεις
*Οι ΗΠΑ χαλαρώνουν ορισμένες από τις κυρώσεις εναντίον του Σουδάν, επικαλούμενες τις προσπάθειες της χώρας να "μειώσει τις εσωτερικές συγκρούσεις, να βελτιώσει τη διανομή ανθρωπιστικής βοήθειας σε άτομα που την έχουν ανάγκη και να θέσει υπό έλεγχο την τρομοκρατία". (BBC)

;Επιστήμη και τεχνολογία
*Ερευνητική ομάδα του Πανεπιστημίου της Καλιφόρνια Λος Άντζελες (UCLA) βρίσκει ότι το φεγγάρι είναι ηλικίας 4,51 δισεκατομμυρίων ετών, με βάση τα ορυκτά που έφερε το πρόγραμμα Απόλλων.(Sci Tech Daily), (Independent)

## 14 Ιανουαρίου
;Καταστροφές
*Περί τα 180.000 αλπακά πεθαίνουν από το κύμα ψύχους και την ξηρασία στο Περού. (Al Jazeera)

;Πολιτική
*Με την έγκριση δύο τροποποιήσεων στο σύνταγμα από την Εθνοσυνέλευση της Τουρκίας, ο Πρόεδρος της Τουρκικής Δημοκρατίας αποκτά επιπλέον εξουσίες (διορισμός νέου νομοθετικού σώματος και επιλογή υπουργικού συμβουλίου).(RT)

;Αθλητισμός
*Αρχίζει στην Γκαμπόν το Κύπελλο Εθνών Αφρικής για το 2017. (BBC)

## 15 Ιανουαρίου

;Νόμος και έγκλημα
*Τρία άτομα εκτελούνται στο Μπαχρέιν ως ύποπτα για την ανάμιξη στη δολοφονία 3 αξιωματικών της αστυνομίας το 2014. Είναι οι πρώτες εκτελέσεις στη χώρα αυτή από το 2010. (''The Guardian'')

;Επιστήμη και τεχνολογία
*Επιστήμονες δημιούργησαν μία νέα μορφή υδρογόνου σε θερμοκρασία κοντά στο απόλυτο μηδέν. (Science Alert), (Science News)

## 16 Ιανουαρίου
;Δυστυχήματα και καταστροφές
*Από τη συντριβή φορτηγού αεροσκάφους της Turkish Airlines κοντά στο Διεθνές Αεροδρόμιο Μανάς της Κιργιζίας σκοτώνονται τουλάχιστον 38 άνθρωποι. (Belarusian Telegraph Agency)

;Διεθνείς σχέσεις
*Φτάνουν στη Νορβηγία 3.000 Αμερικανοί πεζοναύτες και γίνονται τα πρώτα ξένα στρατεύματα στη χώρα από τον Δεύτερο Παγκόσμιο Πόλεμο. (Reuters)

;Νόμος και έγκλημα
*Συλλαμβάνεται στην Κωνσταντινούπολη ο Αμπντουλκαντίρ Μασαρίποφ, ύποπτος για τη μαζική δολοφονία 39 ανθρώπων σε νυχτερινό κέντρο την Πρωτοχρονιά. (AP μέσω ''New York Times'')

;Πολιτική και εκλογές
*Βορειοϊρλανδικές βουλευτικές εκλογές (2017)
**Προκηρύσσονται πρόωρες βουλευτικές εκλογές για τις 2 Μαρτίου στη Βόρεια Ιρλανδία, έπειτα από την αποτυχία για σχηματισμό κυβέρνησης συνεργασίας ανάμεσα στο Δημοκρατικό Κόμμα Ενωτιστών (DUP) και στο Σιν Φέιν.(''The Guardian'')

## 17 Ιανουαρίου
;Πόλεμος και επιθέσεις
*Σε συντριβή αεροσκάφους της νιγηριανής πολεμικής αεροπορίας στην πολιτεία Μπόρνο Borno State, στα σύνορα με το Καμερούν, σκοτώνονται τουλάχιστον 90 άτομα και τραυματίζονται περισσότερα από 100. Ο πιλότος σύμφωνα με πληροφορίες πίστευε ότι καταδίωκε εξτρεμιστές της Μπόκο Χαράμ. (BBC)

;Καταστροφές και δυστυχήματα
*Πτήση 370 των Malaysia Airlines
**Διακόπτονται οι υποθαλάσσιες έρευνες για το εξαφανισμένο αεροσκάφος των Malaysia Airlines (πτήση 370). (CNN)

;Νόμος και έγκλημα
*Ο απερχόμενος Πρόεδρος των Ηνωμένων Πολιτειών Μπαράκ Ομπάμα μετατρέπει το μεγαλύτερο μέρος της ποινής της Τσέλσι Μάνινγκ για τη διαρροή εγγράφων στα WikiLeaks. Η Μάνινγκ θα αποφυλακιστεί εντός του έτους 2017 αντί του 2045. (BBC)

;Πολιτική και εκλογές
*Πολιτική κρίση στην Γκάμπια
**Στην Γκάμπια τέσσερα μέλη της κυβέρνησης, ανάμεσα στα οποία και οι υπουργοί Εξωτερικών και Οικονομικών, παραιτούνται. (Al Jazeera)
**Ο πρόεδρος Γιαγιά Τζαμέ κηρύσσει κατάσταση έκτακτης ανάγκης στη χώρα για 90 ημέρες, μία ημέρα πριν λήξει η θητεία του. (BBC)
*Ο Ιταλός Αντόνιο Ταγιάνι εκλέγεται νέος πρόεδρος του Ευρωπαϊκού Κοινοβουλίου. (BBC) (''New York Times'')

## 18 Ιανουαρίου
;Πόλεμος και επιθέσεις
*Σε βομβιστική επίθεση αυτοκτονίας που σημειώνεται σε στρατόπεδο στην πόλη Γκαό του Μάλι, σκοτώνονται τουλάχιστον 76 άνθρωποι και δεκάδες άλλων τραυματίζονται στη φονικότερη επίθεση στη μαλινέζικη ιστορία. (''The Guardian'')

;Πολιτική και εκλογές
*Η Παλαιστινιακή Αρχή που τελεί υπό τον έλεγχο της Φατάχ συμφωνεί με τη Χαμάς στο σχηματισμό κυβέρνησης συνεργασίας έπειτα από τριήμερες διαβουλεύσεις στη Μόσχα. (Al Jazeera)
*Στην Γκάμπια η Εθνοσυνέλευση εγκρίνει την παράταση της θητείας του προέδρου Γιαγιά Τζαμέ για άλλες 90 ημέρες. (BBC) (Al Jazeera)

;Επιστήμη
*Η παγκόσμια θερμοκρασία παρουσίασε τη μεγαλύτερη αύξηση στα χρονικά και το έτος 2016 σημειώνοντας ρεκόρ υψηλότερης θερμοκρασίας, σύμφωνα με τη NASA. (''Financial Times'')

## 19 Ιανουαρίου
;Πόλεμος και επιθέσεις
*Αμερικανικά βομβαρδιστικά B-2 πλήττουν δύο στρατόπεδα του ΙΚΙΛ στα νότια της πόλης Σύρτη της Λιβύης, σκοτώνοντας περισσότερους από 80 μαχητές, όπως αναφέρεται σε ανακοίνωση του υπουργού Άμυνας, Ας Κάρτερ. (ABC News) (Reuters)

;Καταστροφές και δυστυχήματα
*Στην Ιταλία, από χιονοστιβάδα σκοτώθηκαν ένας αριθμός ανθρώπων έπειτα από τους χθεσινούς σεισμούς που έπληξαν την περιφέρεια Αμπρούτσο.(BBC) (''Daily Express'') (Reuters)
*Τουλάχιστον 15 παιδιά σκοτώνονται και άλλα 45 τραυματίζονται έπειτα από τη σύγκρουση σχολικού λεωφορείου με φορτηγό στο Ετάχ της Ινδίας. (BBC)
*Από την πυρκαγιά σε πολυώροφο κτήριο μετά την κατάρρευσή του στην Τεχεράνη, πεθαίνουν 30 πυροσβέστες. (sofokleousin.gr)

;Πολιτική και εκλογές
*Στην Γκάμπια ο Αντάμα Μπάροου ορκίζεται ως ο νέος πρόεδρος σε τελετή που λαμβάνει χώρα στην πρεσβεία της Γκάμπιας στην πρωτεύουσα της Σενεγάλης, Ντακάρ. (BBC)
**Στο πλαίσιο στρατιωτικής επιχείρησης στην Γκάμπια εισβάλλουν στρατεύματα από τη Σενεγάλη αμέσως μετά την ορκωμοσία του Μπάροου. (BBC)

## 20 Ιανουαρίου
;Τέχνες και πολιτισμός
*Η βιογραφική ταινία του Γούντι Χάρελσον *[[Χαμένος στο Λονδίνο]]* γίνεται η πρώτη μεγάλου μήκους ταινία που κινηματογραφείται και κυκλοφορεί παράλληλα στα θέατρα. (BBC) (''The Guardian'') (''The Telegraph'')

;Δυστυχήματα
*Σε δυστύχημα με λεωφορείο που μετέφερε Ούγγρους μαθητές κοντά στη Βερόνα της βόρειας Ιταλίας σκοτώνονται τουλάχιστον 18 άνθρωποι και άλλοι 50 τραυματίζονται. (''The Telegraph''), (BBC)

;Νόμος και έγκλημα
*Τουλάχιστον 3 άτομα σκοτώνονται και 20 τραυματίζονται όταν οδηγός αυτοκινήτου πέφτει με το όχημά του πάνω σε εμπορικό κέντρο στη Μελβούρνη της Αυστραλίας. Συνελήφθη ένα άτομο και η αστυνομία στη Βικτόρια ανακοινώνει ότι το περιστατικό δεν οφείλεται σε τρομοκρατική ενέργεια. (''The Australian''), (AAP via Yahoo! Australia)

;Πολιτική και εκλογές
*Ο Ντόναλντ Τραμπ ορκίζεται ως ο 45ος Πρόεδρος των ΗΠΑ. (''The Telegraph'')
*Ο πρόεδρος της Γκάμπια Αντάμα Μπάροου ανακοινώνει ότι ο Γιαγιά Τζαμέ συμφώνησε να παραιτηθεί και εγκατέλειψε τη χώρα, έπειτα από τη μεσολάβηση του οργανισμού ECOWAS. (BBC)

## 21 Ιανουαρίου
;Πόλεμος και επιθέσεις
*Έπειτα από έκρηξη βόμβας σε λαχαναγορά στην Παρατσινάρ του Πακιστάν σκοτώνονται τουλάχιστον 22 άνθρωποι και γύρω στους 90 τραυματίζονται. Την ευθύνη αναλαμβάνει η οργάνωση Λασ΄κάρ ι Τζαγκβί αλ Αλάμι. (Al Jazeera), (AP) , (Bernama via AstroAwan), (Radio Pakistan) 

;Δυστυχήματα και καταστροφές
*Σε εκτροχιασμό ταχείας αμαξοστοιχίας κοντά στο Κουνερού της πολιτείας Άντρα Πραντές της Ινδίας, σκοτώνονται τουλάχιστον 25 άτομα και περί τα 200 άλλα τραυματίζονται. (The Deccan Chronicle)

## 22 Ιανουαρίου
;Καταστροφές
*Ισχυρός σεισμός μεγέθους 7,9 Ρίχτερ σημειώνεται στα δυτικά της Πανγκούνα στην Παπούα Νέα Γουινέα, χωρίς να υπάρχουν άμεσες αναφορές για θύματα και ζημίες. (Reuters/AP μέσω ABC) (TVNZ) (USGS)

;Πολιτική και εκλογές
*Την πρόθεσή του να παραιτηθεί αύριο ανακοινώνει ο πρωθυπουργός του Μαυρίκιου Άνρουντ Τζάγκνοτ και να παραδώσει την πρωθυπουργία στον γιο του, τον Πράβιντ Τζάγκνοτ. (BBC)
*Έπειτα από την ορκωμοσία του προέδρου των ΗΠΑ Ντόναλντ Τραμπ, το Ισραήλ εγκρίνει την κατασκευή 566 νέων εβραϊκών οικισμών στην Ανατολική Ιερουσαλήμ. (BBC)

## 23 Ιανουαρίου
;Πόλεμος και επιθέσεις
*Ολοκληρώνονται στην Αστανά του Καζακστάν χωρίς αποτέλεσμα οι συνομιλίες για να διαρκέσει η εύθραυστη κατάπαυση του πυρός στη Συρία ανάμεσα στη συριακή αντιπολίτευση και στην κυβέρνηση. (Radio Free Europe/Radio Liberty)

## 24 Ιανουαρίου
;Πολιτική και εκλογές
*Στην Αυστραλία ο Κεν Γουάιατ ορκίζεται ως ο πρώτος αυτόχθων αυστραλός υπουργός σε ομοσπονδιακό επίπεδο, καθώς αναλαμβάνει υπουργός Υγείας των Ιθαγενών και της Πρόνοιας για τους Ηλικιωμένους. (ABC News)
*Στο Ηνωμένο Βασίλειο το Ανώτατο Δικαστήριο αποφαίνεται ότι η βρετανική κυβέρνηση δεν μπορεί να ξεκινήσει την επίσημη διαδικασία για το Brexit μέχρι την έγκριση από το κοινοβούλιο. (BBC)
*Το Ισραήλ εγκρίνει την κατασκευή άλλων 2.500 εβραϊκών οικισμών στη Δυτική Όχθη, τους περισσότερους εδώ και πολλά χρόνια. (''The Guardian'')
*Στην Γκάμπια αντιπρόεδρος διορίζεται από τον νέο πρόεδρο Αντάμα Μπάροου η Φατουμάτα Ταμπατζάνγκ. (Al Jazeera)

;Τέχνες και πολιτισμός
*Ανακοινώνονται οι υποψηφιότητες για τα Όσκαρ που θα πραγματοποιηθούν την Κυριακή 26 Φεβρουαρίου 2017 στο Dolby Theatre του Χόλλυγουντ στο Λος Άντζελες. Οικοδεσπότης της 89ης Απονομής των Όσκαρ θα είναι ο Τζίμι Κίμελ. (athinorama.gr)

## 25 Ιανουαρίου
;Οικονομία
*Ο δείκτης τιμών Ντάου Τζόουνς του Χρηματιστηρίου της Νέας Υόρκης σπάει το φράγμα των 20.000 μονάδων για πρώτη φορά στα χρονικά. (CNBC)

;Πολιτική και εκλογές
*Το Βατικανό ανακοινώνει ότι ο Πάπας Φραγκίσκος θα διορίσει έναν παπικό απεσταλμένο στην αρχηγία του Κυρίαρχου Στρατιωτικού Τάγματος της Μάλτας έπειτα από την παραίτηση του Μεγάλου Κυρίαρχου Μάθιου Φέστινγκ λόγω διαμάχης για τα προφυλακτικά. (Reuters)

;Αθλητισμός
*Η Διεθνής Ολυμπιακή Επιτροπή ανακοινώνει ότι ο σπρίντερ Νέστα Κάρτερ βρέθηκε θετικός στην απαγορευμένη ουσία Methylhexanamine στη διάρκεια των Θερινών Ολυμπιακών Αγώνων του 2008 στο αγώνισμα της σκυταλοδρομίας 4 × 100 μέτρων. Ως αποτέλεσμα, η Τζαμάικα ακυρώνεται και ο Γιουσέιν Μπολτ χάνει το ένατο χρυσό του ολυμπιακό μετάλλιο. (ESPN)
*Με τη νίκη του στη δεύτερη φάση του Γύρου του Σαν Χουάν, ο Τομ Μπούνεν γίνεται ο πρώτος επαγγελματίας ποδηλάτης δρόμου που κερδίζει έναν αγώνα με ποδήλατο εξοπλισμένο με δισκόφρενα. (''RoadCyclingUK'')

## 26 Ιανουαρίου
;Καταστροφές
*Έπειτα από κύμα ψύχους και χιονοπτώσεις 2-3 ημερών που έπληξαν την επαρχία Τζαουζιάν του Αφγανιστάν, πέθαναν τουλάχιστον 27 παιδιά. (Radio Free Europe/Radio Liberty) (Khaskbahar Hindi)

;Νόμος και έγκλημα
*Ο Άρειος Πάγος απορρίπτει την έκδοση των 8 στρατιωτών που κατηγορούνται από την Τουρκία για ανάμιξη στην απόπειρα πραξικοπήματος του 2016. (BBC News)

;Πολιτική και εκλογές
*Επιστρέφει στην Γκάμπια ο νέος πρόεδρος Αντάμα Μπάροου, έπειτα από την ορκωμοσία του στη Σενεγάλη, τερματίζοντας την πολιτική κρίση στην Γκάμπια. (''The Guardian'')

;Επιστήμη και τεχνολογία
*Το Δελτίο των Ατομικών Επιστημόνων μετακινεί μπροστά το Ρολόι της Αποκάλυψης κατά 30 δεύτερα, στα δυόμισι λεπτά πριν τα μεσάνυχτα. (''The Washington Post'')

## 27 Ιανουαρίου

;Καταστροφές και δυστυχήματα
*Σε δασική πυρκαγιά καταστρέφεται ολόκληρη η πόλη Σάντα Όλγα στο κέντρο της περιφέρειας Μάουλε στη Χιλή. Πεόκειται για τη χειρότερη φωτιά σε δασική περιοχή στη χιλιανή ιστορία. (BBC)

;Επιστήμη και τεχνολογία
*Ανακοινώνεται από δύο επιστήμονες του Χάρβαρντ και δημοσιεύεται στο επιστημονικό περιοδικό *Science*, ότι για πρώτη φορά δημιουργήθηκε μεταλλικό υδρογόνο στο εργαστήριο. (BBC) (''Scientific American'') (''Chemistry World'')

## 28 Ιανουαρίου
;Καταστροφές
*Πλοίο με 31 άτομα συμπεριλαμβανομένων 20 Κινέζων τουριστών, αγνοείται σε ναυάγιο στο λιμάνι Κότα Κιναμπάλου της Μαλαισίας.(AP)

;Διεθνείς σχέσεις
*Ο Πάπας Φραγκίσκος αναλαμβάνει *ντε φάκτο* τον έλεγχο του Κυρίαρχου Στρατιωτικού Τάγματος της Μάλτας, εξαναγκάζοντας σε παραίτηση τον πρίγκιπα και Μεγάλο Κυρίαρχο του Τάγματος της Μάλτας, Μάθιου Φέστινγκ. (''The New York Times'')\

;Νόμος και έγκλημα
* Οι ταξιδιώτες από το Ιράν, το Ιράκ, τη Λιβύη, τη Σομαλία, το Σουδάν, τη Συρία και την Υεμένη εμποδίζονται να επισκεφτούν τις ΗΠΑ, καθώς τίθεται σε ισχύ ο νέος απαγορευτικός νόμος του προέδρου Τραμπ. (''The New York Times'')

;Αθλητισμός
*Η Σερένα Γουίλιαμς νικά την αδερφή της Βένους Γουίλιαμς 6-4, 6-4 και κατακτά το μονό στο Αυστραλιανό Όπεν των γυναικών. Είναι ο 23ος της τίτλος Γκραν Σλαμ. (''The Guardian'')

## 29 Ιανουαρίου
;Επιθέσεις
*Στο Κεμπέκ του Καναδά, ένοπλος ανοίγει πυρ σε τέμενος στη διάρκεια της βραδινής προσευχής στην Πόλη του Κεμπέκ, με αποτέλεσμα να σκοτωθούν 5 άτομα. Συνελήφθησαν δύο ύποπτοι, ένας από τους οποίους αφέθηκε αργότερα ελεύθερος. (CBC News), (Reuters)

;Νόμος και έγκλημα
*Στη μεγαλύτερη διαδήλωση από το 1989 στη Ρουμανία (πάνω από 90.000 άτομα) και σε άλλες πόλεις,διαδηλωτές τάσσονται κατά της κυβερνητικής πρότασης να δοθεί αμνηστία σε χιλιάδες κρατουμένων. (Business Review) (Digi24)

;ΜΜΕ
* Ο Δημοσιογραφικός Όμιλος Λαμπράκη (ΔΟΛ) ανακοινώνει την αναστολή της έκδοσης των εφημερίδων "Το Βήμα" και "Τα Νέα", δυο εντύπων που σημάδεψαν τη σύγχρονη ελληνική ιστορία. Το άρθρο επιβεβαίωσης δημοσιεύεται στο πρωτοσέλιδο της εφημερίδας "Το Βήμα της Κυριακής" της 29ης Ιανουαρίου 2017 και επικαλείται τη στέρηση διαθέσιμων οικονομικών πόρων εκ μέρους της κυβέρνησης προκειμένου να στηριχθεί η εκτύπωση των εφημερίδων και η λειτουργία των άλλων μέσων που διαθέτει ο ΔΟΛ. Οι πιστώτριες τράπεζες κατέσχεσαν όλη την περιουσία και τα έσοδα του ΔΟΛ, είτε αυτά προέρχονται από την πώληση των εφημερίδων είτε από τις εμπορικές διαφημίσεις. (CNN Greece)

;Αθλητισμός
*Το απλό των αντρών στο Αυστραλιανό Όπεν του τένις κατακτά ο Ελβετός Ρότζερ Φέντερερ με νίκη στον τελικό επί του Ισπανού Ραφαέλ Ναδάλ. (ABC Australia)
*Ο Τζον Σίνα νικά τον AJ Styles στο Royal Rumble και στέφεται 16 φορές πρωταθλητής στο WWE, ισοφαρίζοντας το ρεκόρ του Ρικ Φλερ, για τους πιο πολλούς παγκόσμιους τίτλους. (Pro Wrestling Dot Net)

## 30 Ιανουαρίου
;Ομορφιά
*Στον 65ο διαγωνισμό ομορφιάς Μις Υφήλιος για το 2016, που διεξάγεται στις Φιλιππίνες, η οδοντίατρος Ιρίς Μιτενέρ από τη Γαλλία κερδίζει τον τίτλο. (AP)

;Καταστροφές και δυστυχήματα
*Από σφοδρές χιονοπτώσεις που πλήττουν την αυτόνομη περιοχή Γκόρνο-Μπανταχσάν του Τατζικιστάν, πεθαίνουν τουλάχιστον 7 άνθρωποι. (Radio Free Europe/Radio Liberty)

;Πολιτική και εκλογές
*Ο πρόεδρος Αντάμα Μπάροου αφαιρεί το "ισλαμική" από την επίσημη ονομασία της χώρας, η οποία θα καλείται πλέον Δημοκρατίας της Γκάμπιας. (All Africa) (Al Jazeera)

## 31 Ιανουαρίου

;Πόλεμος και επιθέσεις
*Οι ΗΠΑ στέλνουν βοήθεια σε τεθωρακισμένα προς τους Κούρδους που μάχονται εναντίον του Ισλαμικού Κράτους στη Συρία (athensvoice.gr)

;Διεθνείς σχέσεις
*Το Μαρόκο επανεντάσσεται στην Αφρικανική Ένωση έπειτα από απουσία 33 χρόνων, παρά τις αντιθέσεις πολλών κρατών-μελών αναφορικά με το πολιτικό στάτους της Δυτικής Σαχάρας. (Al Jazeera)

;Νόμος και έγκλημα
*Η Σούζαν Κίφελ ορκίζεται ως η πρώτη γυναίκα ανώτερη δικαστής της Αυστραλίας. (Radio National)
*Το Ηνωμένο Βασίλειο απονέμει χάρη σε περί τους 49.000 ομοφυλόφιλους και αμφιφυλόφιλους άντρες μετά θάνατο που καταδικάστηκαν με βάση το νόμο περί σοδομισμού στην Αγγλία και την Ουαλία (συμπεριλαμβάνεται στα πρόσωπα ο διάσημος συγγραφέας Όσκαρ Ουάιλντ. (BBC)

01